ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Νοεμβρίου 1996 σχετικά με αίτηση εξαίρεσης που υπέβαλε το Ηνωμένο Βασίλειο βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκινήτων οχημάτων και των ρυμουλκουμένων τους (Το κείμενο στην αγγλική γλώσσα είναι τα μόνο αυθεντικό) (96/685/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών όσον αφορά την έγκριση των μηχανοκινήτων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 96/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι η αίτηση που υπέβαλε το Ηνωμένο Βασίλειο στις 8 Μαρτίου 1996 και παρέλαβε η Επιτροπή στις 15 Μαρτίου 1996 περιείχε τα στοιχεία που απαιτούνται βάσει του άρθρου 8 παράγραφος 2 στοιχείο γ) 7 ότι η εν λόγω αίτηση αφορά την τοποθέτηση, σε έξι τύπους οχημάτων, έξι τύπων τρίτου φανού πέδησης κατηγορίας ECE S3 σύμφωνα με τον κανονισμό αριθ. 7 της ECE (Οικονομική Επιτροπή των Ηνωμένων Εθνών για την Ευρώπη), οι οποίοι τοποθετούνται σύμφωνα με τον κανονισμό αριθ. 48 της ECE 7

ότι είναι βάσιμοι οι επικαλούμενοι στην αίτηση λόγοι, δηλαδή ότι αυτού του είδους φανοί πέδησης, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με τους φανούς όγκου, τους εμπροσθίους φανούς θέσης, τους οπισθίους φανούς θέσης και τους φανούς πέδησης των μηχανοκινήτων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), ούτε πληρούν τις απαιτήσεις της οδηγίας 76/756/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με την τοποθέτηση των διατάξεων φωτισμού και φωτεινής σηματοδότησης των μηχανοκινήτων οχημάτων και των ρυμουλκουμένων τους (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6) 7 ότι, με βάση τις περιγραφές των δοκιμών και τα αποτελέσματά τους καθώς και με τη συμμόρφωση προς τους κανονισμούς αριθ. 7 και 48 της ECE, επιτυγχάνεται ικανοποιητικό επίπεδο ασφάλειας 7

ότι οι σχετικές οδηγίες της Κοινότητας θα τροποποιηθούν ώστε να επιτραπεί η παραγωγή και τοποθέτηση τέτοιου είδους φανών πέδησης 7

ότι η επιτροπή για την προσαρμογή στην τεχνική πρόοδο, η οποία έχει συσταθεί με βάση την οδηγία 70/156/ΕΟΚ, είναι σύμφωνη με το μέτρο που προβλέπεται στην παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η αίτηση εξαίρεσης που υπέβαλε το Ηνωμένο Βασίλειο για την παραγωγή και τοποθέτηση έξι τύπων τρίτου φανού πέδησης της κατηγορίας ECE S3 σύμφωνα με τον κανονισμό αριθ. 7 της ECE, οι οποίοι τοποθετούνται σύμφωνα με τον κανονισμό αριθ. 48 της ECE στους τύπους οχημάτων για τους οποίους προορίζονται.

Άρθρο 2

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

Βρυξέλλες, 18 Νοεμβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 169 της 8. 7. 1996, σ. 1.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.